Raffaello Sanzio

context: Les composicions de Rafael han estat sempre admirades i estudiades, i han esdevingut una pedra de volta de l'art acadèmic. El període de major influència es va estendre des de les acaballes del segle xvii fins a la fi del segle xix, en què van ser molt admirats tant el seu perfecte equilibri com el seu decòrum. Va ser vist com el model perfecte de la pintura d'història, que al seu torn era considerada com la més elevada de la jerarquia de gèneres. Sir Joshua Reynolds, en els seus Discursos, va lloar la seua «simple, greu i majestuosa dignitat» i digué que «se situa com el principal dels primers [millors] pintors», especialment pels seus frescos (entre els quals incloïa els Cartons), mentre que «Miquel Àngel reclama el següent lloc. No va posseir tantes qualitats excel·lents com Rafael, però les que va posseir eren del més alt nivell». Fent-se eco de les opinions del segle xvi expressades adés, Reynolds acaba dient de Rafael:
qas: answers: text: admirades i estudiades
question: Com han estat sempre les composicions de Rafael?

answers: text: una pedra de volta de l'art acadèmic
question: Què han esdevingut les composicions de Rafael?

answers: text: des de les acaballes del segle xvii fins a la fi del segle xix
question: Quan va durar el període de Rafael de major influència?

answers: text: Sir Joshua Reynolds
question: Qui va lloar a Rafael en els seus Discursos?

answers: text: el següent lloc
question: Què reclamava Miquel Àngel?

context: Va morir el dia en què feia els trenta-set anys, i va nàixer i va morir en Divendres Sant.[nota 2] Malgrat la seua mort prematura, va ser immensament productiu, creant una inusual gran col·lecció de pintures. Encara es conserva una gran part de la seua obra, sobretot als Museus Vaticans. Aquests alberguen les Estances de Rafael, que foren el treball central i alhora més gran de la seua carrera, i restaren sense acabar a causa de la seua mort.
qas: answers: text: el dia en què feia els trenta-set anys
question: Quan va morir Rafael?

answers: text: Divendres Sant
question: Quin dia va nàixer Rafael?

answers: text: prematura
question: Com va ser la seva mort de Rafael?

answers: text: una inusual gran col·lecció de pintures
question: Què va crear Rafael?

answers: text: als Museus Vaticans
question: On es conserva una gran part de la seva obra?

context: És evident que Rafael es va deixar influir pel fresc del sostre de la capella Sixtina de Miquel Àngel. Vasari diu que Bramante l'hi va introduir en secret, i la bastida corresponent a la primera secció acabada va ser retirada l'any 1511. La reacció de la resta d'artistes enfront de la superior força expressiva de Miquel Àngel va ser la qüestió dominant de l'art italià en les dues dècades posteriors, i Rafael, que ja aleshores havia demostrat talent en l'absorció d'altres influències al si del seu propi estil, va acceptar-ne el repte potser millor que qualsevol altre artista. Un dels primers i més clars exemples va ser el retrat del mateix Miquel Àngel com a Heràclit en L'escola d'Atenes, que sembla tret directament de les Sibil·les i els ignudi del sostre de la capella Sixtina. Altres figures d'aquesta i d'altres pintures posteriors a les estances palesen la mateixa influència, però encara més embegudes en l'estil personal de l'artista.[26] Miquel Àngel va acusar Rafael de plagi i, uns anys abans de la mort de Rafael, es queixava en una carta que «tot el que sap sobre art ho ha aprés de mi», tot i que en altres ocasions s'hi va mostrar més generós.[27]
qas: answers: text: pel fresc del sostre de la capella Sixtina de Miquel Àngel
question: Per què es va deixar influir Rafael?

answers: text: tret directament de les Sibil·les
question: D'on sembla tret el retrat de Miquel Àngel com a Heràclit?

answers: text: de plagi
question: De què va acusar Miquel Àngel a Rafael?

answers: text: «tot el que sap sobre art ho ha aprés de mi»
question: Què va dir en una carta Miquel Àngel sobre Rafael?

answers: text: en altres ocasions
question: Quan es va mostrar més generós Miquel Àngel?

context: Rafael no va fer directament els gravats, sinó que buscà la col·laboració de Marcantonio Raimondi per produir-ne a partir dels seus dibuixos, col·laboració que va donar lloc a molts dels més famosos gravats italians del segle i que va marcar l'evolució d'aquesta art. Aquest interès pels gravats no és habitual entre els grans mestres; dels seus contemporanis, només Ticià, que havia treballat molt menys satisfactòriament amb Raimondi, va compartir-lo.[52] Se'n van fer al voltant de cinquanta gravats; algunes còpies de pintures de Rafael, però d'altres aparentment sobre dissenys originals per ser gravats. Rafael hi feia dibuixos preparatoris, alguns dels quals han sobreviscut, perquè Raimondi els traslladara al gravat.[nota 14]
qas: answers: text: Marcantonio Raimondi
question: De qui va buscar Rafael la col·laboració per a fer els gravats?

answers: text: al voltant de cinquanta
question: Quants gravats se'n van fer?

answers: text: perquè Raimondi els traslladara al gravat
question: Per què han sobreviscut els dibuixos preparatoris que feia Rafael?

context: Rafael vivia al Borgo, amb bastant luxe i en un palau dissenyat per Bramante. Mai no es va casar, però l'any 1514 es va comprometre amb Maria Bibbiena, neboda del cardenal Mèdici del mateix nom. Sembla que el seu amic el cardenal va forçar el compromís, i que la falta d'entusiasme de Rafael no va fer possible les esposalles abans de la seua mort, l'any 1520.[55] S'ha dit que va tenir diverses relacions amoroses, però mentre va viure a Roma va gaudir d'una relació permanent amb Margherita Luti, «La Fornarina», dita així per ser filla d'un forner (fornaro), d'origen senès, anomenat Francesco Luti, que vivia a la via del Governo Vecchio.[nota 16]
qas: answers: text: del cardenal Mèdici
question: De qui era neboda Maria Bibbiena?

answers: text: Bramante
question: Qui va dissenyar el palau on vivia Rafael?

answers: text: amb bastant luxe
question: Com vivia Rafael?

answers: text: Mai
question: Quan es va casar Rafael?

answers: text: Maria Bibbiena
question: Amb qui es va comprometre?

context: Leonardo era poc menys d'una trentena d'anys major que Rafael, però Miquel Àngel, que en esta època residia a Roma, era només huit anys major. Miquel Àngel ja detestava Leonardo, i a Roma va començar a detestar Rafael fins i tot més encara, atribuint-li conspiracions contra ell.[19] Rafael degué conèixer les seues obres a Florència, però les seues obres més originals d'aquesta època apunten en una direcció molt diferent. Al seu Davallament de Crist situa, al mode clàssic dels sarcòfags, totes les figures al davant, en un arranjament complex i no del tot reeixit. Wöllflin detecta la influència de la Mare de Déu de Miquel Àngel al Tondo Doni en la figura agenollada de la dreta, però la resta de la composició s'allunya molt del seu estil, o del de Leonardo. Tot i que va ser una obra molt considerada en la seua època, i molt de temps després retirada a la força de Perugia pels Borghese, es tracta d'una obra aïllada en la producció de Rafael. El seu classicisme prendria després una direcció menys «literal».[20]
qas: answers: text: poc menys d'una trentena d'anys
question: Quants anys era major Leonardo de Rafael?

answers: text: en la figura agenollada de la dreta
question: En quina figura detecta Wöllflin la influència de la Mare de Déu de Miquel Àngel al Tondo Doni?

answers: text: pels Borghese
question: Per qui va ser retirada l'obra de Perugia?